# KJØKKENSERVICE INDUSTRIER AS

# STYRETS ÅRSBERETNING 2019

## **Virksomhetens art og hvor den drives.**

## KSI AS har som formål er å skape varige arbeidsplasser tilpasset mennesker som ikke kan nyttiggjøre seg andre arbeidstilbud. Bedriften skal blant annet gjennom sysselsetting bidra til å kvalifisere og utvikle ressursene hos den enkelte deltager. Muligheten for avklaring og yrkesmessig attføring skal holdes åpen. Yrkesmessig attføring innebærer at vi tilrettelegger slik at den enkelte kan komme raskest mulig tilbake i det ordinære arbeidslivet. Selskapets formål skal oppnås gjennom blant annet foredling av råvarer, samt tjenesteyting til samarbeidspartnere. Selskapets virksomhet er lokalisert til Bråvannsløkka 2 i Kristiansand.

## **Måloppnåelse.**

Styret er tilfreds med oppnådde mål, både finansielle og ikke finansielle, for året. Bedriften er et ledd i NAV og Kristiansand kommunes tiltakskjede for yrkeshemmede med spesielt fokus på psykiatri. Kravspesifikasjoner og forskriftene følges opp. Avtalen med NAV er fornyet i 2019 og bedriften er resertifisert i kvalitetssikringssystemet Equass. Resultatet for 2019 ble et overskudd på kr. 2 043 532,- en resultatgrad på 10,8 %. Selskapet har en egenkapital på 23 226 100,- en egenkapitalandel på 91,7 %. Styret foreslår overfor generalforsamlingen at årets overskudd overføres til annen egenkapital. Styret mener at informasjonen gitt her i årsberetningen gir en rettvisende oversikt over selskapets eiendeler og gjeld, finansielle stilling og resultat.

### Fortsatt drift.

Styret er av den oppfatning at driften vil gå med overskudd også fremover, slik at regnskapet er satt opp under forutsetning av fortsatt drift.

**Etikk, miljø og samfunnsansvar.**

KSI AS har utarbeidet etiske retningslinjer som gjelder for og er gjort kjent for ansatte og valgte representanter for selskapet. Som en Miljøfyrtårn-bedrift har selskapet jobbet aktivt for å redusere forbruk og utslipp og slik ta et aktivt miljøansvar. Bedriften har valgt å jobbe med FN`s bærekraftsmål nr. 3 (god helse), 8 (anstendig arbeid og økonomisk vekst) og 12 (ansvarlig forbruk og produksjon). Samfunnsansvaret ivaretas hovedsakelig gjennom selskapets formål om å skape varige arbeidsplasser tilpasset mennesker som ikke kan nyttiggjøre seg andre arbeidstilbud. Bedriften skal blant annet gjennom sysselsetting bidra til å kvalifisere og utvikle ressursene hos den enkelte. Bedriften er et ledd i NAV og Kristiansand kommunes tiltakskjede for yrkeshemmede med spesielt fokus på psykiatri.

Vi har et godt og tverrfaglig samarbeid med de forskjellige aktørene innen de aktuelle fagområdene og ellers i lokalsamfunnet. Dvs. NAV lokalt og fylket, psykiatriske sykepleiere, FACT-team, ansvarsgruppene rundt den enkelte bruker, skoler og etterverns poliklinikk og avdelinger ved DPS / SSHF.

### Arbeidsmiljø og likestilling.

Styret anser arbeidsmiljøet som bra. Brukerundersøkelse og AMU-undersøkelse er gjennomført i 2019 med gode resultater. KSI AS har etablert rutiner for brukermedvirkning og klagebehandling. Bedriften har avtale om Inkluderende Arbeidsliv og oppfølging av sykemeldte har høy prioritet. Ansatte i bedriften har ikke vært utsatt for ulykker eller skader i forbindelse med utførelse av arbeidet. Sykefraværet har vært på 4,9 % i 2019 (en person langtidssykemeldt).

Av bedriftens ordinært ansatte var fire kvinner og syv menn. Det er ønskelig at andelen kvinner økes og dette vil bli tatt hensyn til ved nye ansettelser. Bedriften har lik lønn for kvinner og menn i samme stilling. I tillegg var det gjennomsnittlig 47 personer på varig tilrettelagt arbeid (VTA), av disse var 17 kvinner og 30 menn. Selskapet har som mål å være en arbeidsplass som preges av likestilling, inkludering og mangfold og at det ikke skal forekomme forskjellsbehandling på grunn av kjønn.

Selskapet har ingen drift som påfører skade på det ytre miljø.

Det er ikke utført FOU aktiviteter i selskapet.

Kristiansand, den 27.04.2020

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Leif Emanuelsen Vidar Karlsen Monica Lidi

*Styrets leder Styrets nestleder Styremedlem*

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Eva Lill Aas Kjell Hauge Tom Willy Olsen

*Styremedlem Styremedlem Daglig leder*